《励志四章示家塾同学诸子 其三》
清代·姚燮

积藏在中窖，谁测中实虚？莫云富可骄，坐遘群舌诛。

甘苦有究富，食蔗宁食荼。洁玉闭重椟，蝇矢何由污？

风飘若木枝，岁月迈云徂。愿以仙掌平，上执星斗枢。

一成守坚致，百折通游纡。灿然群化陈，眇矣中心逋。

瀚海龙自升，屋梁燕犹雏。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。